Parke di Herensia Tanki Maraka
Parke di Herensia Tanki Maraka ta un museo na aire liber na Boneiru, ku ta situa 8,5 km panort di Kralendijk kant'i Kaminda Tras di Montaña.

E museo ta dediká na e kampamentu militar merikano ku tabatin na e sitio históriko aki durante di Dos Guera Mundial. E parke ta konta ku un ruta unda ku bo por kana i mira e restonan di e kampamentu. Riba e ruta tambe tin 30 bòrchi ku hopi portrèt unda por lesa kiko e papel di Boneiru tabata den e historia di e di dos guera mundial. E parke tambe tin fasilidatnan pa sosega, ku ta inclui lugá ku sombra, mesa, banki i baki pa bbq. Entrada na e parke ta gratis.

Historia 
 Despues ku Hulanda a keda okupá pa Alemania, e teritorionan hulandes den Karibe tabata kai bou di e protekshon di tropanan britániko i merikano. Na 1942 na Boneiru e ehérsito merikano a lanta un base militar na Tanki Maraka den serkania di aeropuerto Subi Blanku. E base tabata inclui kampnan militar, un espasio pa personal, un sala di deporte i un espasio pa ekiponan teknologiko ku tabata inclui un di e promé instalashonnan di radar den e region karibense. Despues ku aeropuerto Subi Blanko a bira mucho chikitu, e merikanonan a kuminza konstrui na desèmber di 1943 un aeropuerto nobo, kual a para bira despues e aeropuerto di Boneiru, Flamingo International Airport. E tropanan merikano a bandona e isla na februari 1947 despues ku nan a desmantelá kampamentu Tanki Maraka por kompleto, lagando solamente e fundeshi i blokkinan concrete atras.

Na 2007 Tanki Maraka tabata suheto di estudio arkeológiko di Instituto Arkeológiko Boneriano (BONAI), bou di direkshon di Jay Haviser. E investigashon aki a resultá den e kreashon di un museo na aire liber, kual a habri na aña 2015.

Referensia 

Boneiru